open-index/open-wikipedia-markdown huggingface dataset:
Βραβεία Writers Guild of America

μικρογραφία|Απεργία των σεναριογράφων έξω από στούντιο της Marvel που γινόντουσαν γυρίσματα για σειρά εν μέσω αντιδράσεων στην Νέα Υόρκη, 2023. Το σύνθημα του πλακάτ του διαδηλωτή είναι : Τι θα έκανε ο Λάρι Ντέιβιντ;
Τα ***Βραβεία Writers Guild of America*** για εξαιρετικά επιτεύγματα στο χώρο του κινηματογράφου, της τηλεόρασης και του ραδιοφώνου είναι βραβεία που απονέμονται κάθε χρόνο από το Writers Guild of America, East και το Writers Guild of America, West. Τα πρώτα βραβεία απονεμήθηκαν το 1949 και το 2004 η απονομή μεταδόθηκε για πρώτη φορά από την τηλεόραση.

Τα βραβεία σχετικά με το χώρο του κινηματογράφου αφορούν ταινίες που προβλήθηκαν στη περιοχή του Λος Άντζελες κατά τη διάρκεια του προηγούμενου ημερολογιακού έτους. Τα βραβεία της τηλεόρασης αφορούν σειρές που παράχθηκαν και βγήκαν στον αέρα μεταξύ 1ης Δεκεμβρίου και 30 Νοεμβρίου, ανεξαρτήτως από τον αριθμό των επεισοδίων που προβλήθηκαν σε αυτό το χρονικό διάστημα.

## Εξωτερικοί σύνδεσμοι
* Writers Guild of America, West ιστοσελίδα
* Writers Guild of America, East ιστοσελίδα 
* Λίστα νικητών

Κατηγορία:Κινηματογραφικά βραβεία στις Ηνωμένες Πολιτείες
Βραβεία Environmental Media

Τα ***Βραβεία Environmental Media*** στο χώρο του κινηματογράφου και της τηλεόρασης είναι βραβεία που απονέμονται ετησίως από το *Environmental Media Association* στο καλύτερο τηλεοπτικό επεισόδιο ή ταινία με περιβαλλοντικό μήνυμα. Τα πρώτα βραβεία απονεμήθηκαν το 1991.

Το *Environmental Media Association* (EMA) είναι μία μη-κυβερνητική οργάνωση που δημιουργήθηκε το 1989, η οποία πιστεύει ότι «μέσα από την τηλεόραση, το κινηματογράφο και τη μουσική η κοινότητα της ψυχαγωγίας έχει τη δύναμη να επηρεάσει την περιβαλλοντική ευαισθητοποίηση εκατομμυρίων ανθρώπων».

## Παραπομπές
 

## Εξωτερικοί σύνδεσμοι
* Ιστοσελίδα των βραβείων EMA

Κατηγορία:Κινηματογραφικά βραβεία στις Ηνωμένες Πολιτείες
Κάτω Ραβένια Ιωαννίνων

Τα **Κάτω Ραβένια** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Τα Κάτω Ραβένια βρίσκεται νοτιοδυτικά της Τύμφης και κοντά στα Δολιανά, σε υψόμετρο 560 μέτρων. Είναι τριγυρισμένο από δάση και ακαλλιέργητη έκταση. Είναι χτισμένο σε ομαλό και πολύ βατό μέρος.

Το 1912 το χωριό αριθμούσε 100 οικογένειες και 622 κατοίκους. Ο αριθμός αυτός με το πέρασμα των χρόνων μειώθηκε αρκετά με αποτέλεσμα σήμερα να υπάρχουν 30 οικογένειες και 75-80 μόνιμοι κάτοικοι. Αποτελεί το ησυχαστήριο της περιοχής με πολύ καλό κλίμα, με φιλόξενους και ευγενικούς ανθρώπους. Έχει θέα προς την Τύμφη, τον κάμπο του Παρακαλάμου, το Καλπάκι και προς τα βουνά Κασιδίαρης και Νεμέρτσικα.

## Ονοματολογία
Η ονομασία του χωριού έχει απασχολήσει πολλούς. Έτσι το Υπουργείο Εσωτερικών το 1927 όρισε Συμβούλιο Τοπωνυμιών για την ονομασία διάφορων χωριών που έφεραν τουρκικά ή σλαβικά ονόματα. Για τα Κάτω Ραβένια η μεν λέξη «Κάτω» μπήκε σε αντιδιαστολή με την λέξη «Άνω» και είναι καθαρά ελληνική. Αμφισβητήθηκε η δεύτερη λέξη «Ραβένια» η οποία μένει ακαθόριστη διότι συγχέεται η Σλαβική, η Ελληνική και η Τουρκική γλώσσα. Σε πολλά σημεία της Ελλάδας υπάρχει η λέξη «Ραβένια ή Ρεβένια». Το Συμβούλιο Τοπωνυμιών αποφάσισε να ονομάσει τα Άνω Ραβένια με το όνομα «Καλλιθέα» και τα Κάτω Ραβένια απλώς «Ραβένια». Υπήρξαν όμως αντιδράσεις των κατοίκων του χωριού και έτσι παρέμεινε η ονομασία Άνω και Κάτω Ραβένια.

## Αξιοθέατα
Το χωριό έχει δυο εκκλησίες, τον Άγιο Νικόλαο, μονόκλιτη εκκλησία με χαγιάτι που είναι και η παλαιότερη (χρονολογείται στον 18ο αιώνα). Το τέμπλο της κοσμείται από εικόνες των 12 αποστόλων και σύμφωνα με επιγραφή χρονολογείται στο 1773. Δίπλα της βρίσκεται, η νεότερη, της Γέννησης της Θεοτόκου. Είναι τρίκλιτη και είναι η κεντρική εκκλησία του χωριού, που χτίστηκε το 1910. Εκεί υπάρχει ομώνυμη φορητή εικόνα, σχετικά μεγάλων διαστάσεων, σε προσκυνητάρι, ζωγραφισμένη από Χιονιαδίτες ζωγράφους το 1819.

Η Περιοχή Αγιοί είναι μοναδική σε ομορφιά. Εδώ μέσα σε μια σπηλιά λειτούργησε το ξακουστό μοναστήρι, με το οποίο είναι συνυφασμένο και το γνωστό δημοτικό τραγούδι «Παπα-Γιώργης» (...όλα τα κάστρα πάτησε κι όλα τα μοναστήρια / το μοναστήρι στους Αγίους δεν μπορεί να πατήσει...). Δίπλα στο μοναστήρι υπάρχει το φαράγγι του Γορμού, παραπόταμου του Καλαμά, το οποίο αποτελεί μνημείο της φύσης με την πλούσια χλωρίδα και πανίδα που διαθέτει. Για τους λάτρεις της πεζοπορίας αποτελεί μια πρόκληση και κατά τους χειμερινούς μήνες τα νερά του Γορμού προσφέρονται για ράφτινγκ. Το μικρό μαγαζάκι στην όχθη του σου προσφέρει ξεκούραση και δροσιά τα ζεστά μεσημέρια του καλοκαιριού.

Τα Κάτω Ραβένια είναι η πατρίδα της αξέχαστης λαϊκής τραγουδίστριας Κατερίνας Πότση (Μανταλένα 1947-1988), η οποία μεσουράνησε στην ελληνική μουσική σκηνή και κινηματογράφο, δίπλα στον Γιώργο Ζαμπέτα, στη δεκαετία του 1960.
## Παραπομπές


## Εξωτερικοί σύνδεσμοι
* Δήμος Πωγωνίου Καλπάκι

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Το Τσίρκο του Μυστηρίου

Υπάρχουν διάφοροι κύριοι χαρακτήρες στο **Carnivàle**, μία αμερικάνικη δραματική τηλεοπτική σειρά, που εκτυλίσσεται στην Αμερική κατά την εποχή της μεγάλης ύφεσης και της οικονομικής κρίσης μεταξύ 1934 και 1935. Αποτελεί παραγωγή της HBO, που προβλήθηκε το 2003 και το 2005. 

Η πλοκή του σεναρίου βασίζεται σε δύο χαρακτήρες, των οποίων οι ξεχωριστές ιστορίες προβάλλονται παράλληλα κατά τη διάρκεια των επεισοδίων. Αυτοί είναι ο νεαρός Μπεν Χόκινς, ο οποίος δουλεύει ως εργάτης στο τσίρκο, και ο Καλιφορνέζος ιερέας Τζάστιν Κρόου.

Ένα μεγάλο επιτελείο ηθοποιών πλαισιώνει τους 18 περίπου κύριους ρόλους για τα δύο χρόνια προβολής της σειράς. Οι περισσότεροι χαρακτήρες εμφανίζονται στην ιστορία του Ben: 
*Σάμσον, ένας νάνος που εκτελεί χρέη βοηθού για τη Διεύθυνση του τσίρκου
*Τζόουνσι, το δεξί χέρι του Samson, με παράλυτο το δεξί του πόδι από κάποιο τραυματισμό
*Απολλόνια και Σοφί, μητέρα-κόρη με χάρισμα ενόρασης
*Λοτζ, ένας τυφλός πνευματιστής, και η αγαπημένη του Λίλα, η Γυναίκα με το μουστάκι
*Τετραμελής οικογένεια Ντρέιφους, που ασχολούνται με το χορό και το στριπτίζ
*Η γητεύτρια των φιδιών Ρούθι και ο γιος της, Γκάμπριελ, ένας υπερφύση δυνατός και μεγαλόσωμος άντρας
και πολλοί άλλοι παρουσιαστές θεαμάτων. 

Στην ιστορία του Αδερφού Τζάστιν εμφανίζεται η αδερφή του, Ίρις, ο μέντοράς του, Σεβασμιώτατος Νόρμαν Μπάλθας, ένας ραδιοφωνικός παραγωγός, ο Τόμι Ντόλαν, κι ένας κατάδικος, ο Βάρλιν Στράουντ. Αρκετοί χαρακτήρες εμφανίζονται σε μυστηριώδη όνειρα και στα οράματα που συνδέουν τις αργά συγκλίνουσες ιστορίες.

## Βραβεύσεις
Παρόλο που η σειρά υπήρξε βραχυπρόθεσμη, το Τσίρκο του Μυστηρίου έλαβε πολυάριθμες υποψηφιότητες για βραβεία. Η πρώτη του σαιζόν ήταν υποψήφια για επτά Βραβεία Emmy, εκ των οποίων κέρδισε τα πέντε. Το 2005, η δεύτερη σαιζόν συγκέντρωσε οκτώ ακόμη υποψηφιότητες χωρίς να κερδίσει κανένα βραβείο. Επίσης το 2004 η σειρά βραβεύτηκε από το Σωματείο Αμερικανών Ενδυματολόγων (CDG Award) για την κατηγορία ταινιών «Εποχής / Φαντασίας».

## Παραπομπές


## Εξωτερικοί Σύνδεσμοι
* 
* Cast and crew at hbo.com
* Character descriptions at themovienetwork.ca
* Character descriptions  at cnn.com

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του HBO
1267 Γκεερτρουίντα

Η **Γκεερτρουίντα (Geertruida)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,013. Ανακαλύφθηκε το 1930 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της από το βαφτιστικό όνομα μιας αδελφής του Γ. Πελς, βοηθού στο Αστεροσκοπείο του Λέιντεν.

## Φυσικά χαρακτηριστικά
Η μέση διάμετρος της Γκεερτρουίντα εκτιμάται σε 23,40 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0466. Η Γκεερτρουίντα περιστρέφεται γύρω από τον εαυτό της μία φορά κάθε περίπου 5,5 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκεερτρουιντα
1268 Λιβύη

μικρογραφία|Η τροχιά του αστεροειδούς 1268 Λιβύη
Η **Λιβύη (Libya)** είναι ένας μεγάλος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 8,813. Ανακαλύφθηκε το 1930 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από το ομώνυμο κράτος της Βόρειας Αφρικής.

## Φυσικά χαρακτηριστικά
Η μέση διάμετρος της Λιβύης εκτιμάται σε 94,10 χιλιόμετρα. Ο φασματικός τύπος της είναι **P** (κατά Tholen), ενώ το γεωμετρικό άλβεδό της είναι 0,0449. Η Λιβύη περιστρέφεται γύρω από τον εαυτό της μία φορά κάθε 14 ώρες και 3 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λιβυη
Κατηγορία:Λιβύη
1269 Ρολανδία

Η **Ρολανδία (Rollandia)** είναι ένας μεγάλος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 8,559. Ανακαλύφθηκε το 1930 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από τον Γάλλο συγγραφέα Ρομαίν Ρολάν.

## Φυσικά χαρακτηριστικά
Η μέση διάμετρος της Ρολανδίας εκτιμάται σε 105,20 χιλιόμετρα. Ο φασματικός τύπος της είναι **D** (κατά Tholen), ενώ το γεωμετρικό άλβεδό της είναι 0,0473.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρολανδια
Λιπιδουρία

Ως **λιπιδουρία** καλείται η παρουσία σταγονιδίων λίπους στο ίζημα των ούρων. Τα σταγονίδια λίπους είναι σφαιρικά στοιχεία που παρατηρούνται στο ίζημα των ούρων κατά την μικροσκόπησή του στα πλαίσια της γενικής εξέτασης ούρων. Η παρουσία τους συσχετίζεται με μια ποικιλία νεφρικών ασθενειών και ίσως να εμφανίζονται και μετά από σοβαρούς τραυματισμούς. Εμφανίζονται κυρίως στο νεφρωτικό σύνδρομο σε συνδυασμό με σοβαρή πρωτεϊνουρία και οίδημα. Η παρουσία τους δεν συνδέεται με τα επίπεδα χοληστερόλης στο αίμα.
## Συλλογή ούρων
Απαιτούνται τα πρώτα πρωινά ούρα.
## Τιμές αναφοράς
Φυσιολογικά δεν παρατηρούνται στα ούρα σταγονίδια λίπους.
thumb|225px|Αναπαράσταση σταγονιδίων λίπους και λιπωδών κυλίνδρων στα ούρα
## Τα σταγονίδια λίπους στο μικροσκόπιο
Τα σταγονίδια λίπους υπάρχουν στο ίζημα των ούρων ως:
::* ελεύθερα σφαιρίδια
::* κυλίνδρους (λιπώδεις κύλινδροι) 
::* ενδοκυτταρικά μέσα σε επιθηλιακά κύτταρα.
Τα σταγονίδια λίπους είναι διαφόρων μεγεθών. Στο συνηθισμένο οπτικό μικροσκόπιο εμφανίζουν φωτεινό κίτρινο ή καφέ χρώμα και είναι ιδιαίτερα διαθλαστικά. Στο μικροσκόπιο πολωμένου φωτός τα σταγονίδια λίπους που περιέχουν ουδέτερα λιπαρά χωρίς χοληστερόλη είναι ισοτροπικά ενώ τα σταγονίδια λίπους που περιέχουν χοληστερόλης και εστέρες της είναι ανισοτροπικά.
Για την καλύτερη παρατήρησή τους στο απλό οπτικό μικροσκόπιο προτείνεται η χρώση σταγόνας ιζήματος με την χρωστική Sudan III.

## Βιβλιογραφία
# Αρσένη Α. *Εξετάσεις ούρων στην εργαστηριακή διαγνωστική*. Εκδόσεις Ζήτα, 2003.
# Birch D, Fairly G, Becher G, Kincald-Smith P. *Άτλαντας μικροσκοπικής εξέτασης των ούρων*. Εκδόσεις Παρισιάνος, 1997.
# Καρκαλούσος Π. *Τεχνικές Μικροσκόπησης ούρων*. Έκδοση ΤΕΙ Αθηνών 2006.

Κατηγορία:Ευρήματα ιατρικών ουρολογικών εξετάσεων
Κατηγορία:Ούρο
1270 Ντατούρα

Η **Ντατούρα (Datura)** είναι αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,39. Ανακαλύφθηκε το 1930 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν, στις ΗΠΑ (Αστεροσκοπείο Γιερκς), και πήρε το όνομά της από το γένος φυτών *[[Δατούρα|Datura]]*, ένα ζιζάνιο (διαβολόχορτο).

## Φυσικά χαρακτηριστικά
Η μέση διάμετρος της Ντατούρα δεν είναι γνωστή με κάποια ακρίβεια. Ο φασματικός τύπος της είναι **S** (λιθώδης), όπως προσδιορίσθηκε μόλις το 2008. Η Ντατούρα περιστρέφεται γύρω από τον εαυτό της μία φορά κάθε 3 ώρες και 21,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντατουρα
Ντέιβιντ Χέρμαν

Ο **Ντέιβιντ Χέρμαν** (αγγλ. *David Herman*, 20 Φεβρουαρίου 1967) είναι Αμερικανός ηθοποιός, κωμικός και ηθοποιός που δανείζει τη φωνή του. Είναι καλύτερα γνωστός ως μέλος του αρχικού καστ του *[[MADtv]]* και για το ρόλο του ως "Michael Bolton" στη ταινία *[[Office Space]]*. Ακόμη, είναι γνωστός για τους ρόλους του σε τηλεοπτικά προγράμματα όπως το *[[Futurama]]* και το *[[King of the Hill]]*, στα οποία δανείζει τη φωνή του.

## Πρώτα χρόνια
Ο Ντέιβιντ Χέρμαν γεννήθηκε στην πόλη της Νέας Υόρκης και μεγάλωσε στο Washington Heights. Αποφοίτησε από το Fiorello H. LaGuardia High School of Music & Art and Performing Arts το 1987. Στη συνέχεια, παρακολούθησε το πρόγραμμα υποκριτικής στο SUNY Purchase.

## Φιλμογραφία

### Μόνο φωνή και βιντεοπαιχνίδια

## Εξωτερικοί σύνδεσμοι
* Ντέιβιντ Χέρμαν στο Internet Movie Database
* http://www.mrskin.com/Skinterviews/181/index.htm

Κατηγορία:Αμερικανοί κωμικοί σκετς
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
1272 Γκέφιον

μικρογραφία|Τροχιά του αστεροειδούς 1272 Γκέφιον
Η **Γκέφιον (Gefion)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,747. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη θεά Γκέφγιουν της Σκανδιναβικής μυθολογίας.

## Φυσικά χαρακτηριστικά
Η μέση διάμετρος της Γκέφιον δεν είναι γνωστή με κάποια ακρίβεια. Ο φασματικός τύπος της είναι **SI** (λιθώδης).

## Οικογένεια αστεροειδών
Ο αστεροειδής 1272 Γκέφιον έχει δώσει το όνομά του στην Οικογένεια αστεροειδών Γκέφιον, στην οποία θεωρήθηκε ότι ανήκουν οι αστεροειδείς Δήμητρα και 93 Μινέρβα, οι οποίοι όμως ύστερα από φασματικές αναλύσεις βρέθηκε ότι δεν είναι κανονικά μέλη της οικογένειας.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκεφιον
Διακρότημα (μουσική)

Το **διακρότημα**, ή **εναρμόνια διαφωνία** (αγγλ. *false relation* και *cross-relation*) είναι τύπος διαφωνίας, που απαντάται στην πολυφωνική μουσική της Αναγέννησης, ιδιαίτερα σε μαδριγάλια και κομμάτια για σύνολα με βιόλα ντα γκάμπα (*consort music*). Το διακρότημα αναφέρεται στην χρωματική αντίθεση μεταξύ δύο τόνων που ακούγονται ταυτόχρονα (ή σε κοντινή χρονική απόσταση), οι οποίοι ανήκουν σε ξεχωριστές φωνές ή οργανικά μέρη (συνήθως δύο). Επίσης, στην προ του 1600 μουσική, η εμφάνιση ενός **τριμητόνιου** ανάμεσα σε δύο νότες από διπλανές συγχορδίες, θεωρούταν διακρότημα.

Στο παραπάνω παράδειγμα, το διακρότημα εμφανίζεται ανάμεσα σε δύο νότες που ακούγονται ταυτόχρονα (σε κόκκινο χρώμα). Στη φωνή του τενόρου ακούγεται ένα Σολ♯, ενώ ταυτόχρονα στη φωνή του μπάσου εμφανίζεται ένα Σολ φυσικό, το οποίο στιγμιαία παράγει το διάφωνο διάστημα της αυξημένης ταυτοφωνίας (ημιτόνιο).

Στο δεύτερο παράδειγμα το διακρότημα είναι λιγότερο εμφανές, καθώς το Μι♭ της σοπράνο με το Μι φυσικό του μπάσου δεν ακούγονται ταυτόχρονα. Η διαφωνία λαμβάνει χώρα καθώς στη σοπράνο η κατιούσα φιγούρα ανήκει στην μελωδική ελάσσονα κλίμακα, και έτσι συγκρούεται με τον μπάσο που ανεβαίνει κατά τον αρμονικό ελάσσονα.

Η γραμμική προσέγγιση είναι τυπική στην πολυφωνική γραφή της Αναγέννησης και ιδιαίτερα τα έργα στην Αγγλία της περιόδου των Τυδώρ. Πλείστα τέτοια δείγματα απαντώνται σε φωνητικά έργα, όπως (μοτέτα) και μαδριγάλια) του Κάρλο Τζεζουάλντο, αλλά και σε φαντασίες για πληκτροφόρο του Ουίλιαμ Μπερντ, που βασίζονται σε εξάχορδα. Οι αλλοιώσεις συχνά δεν είναι καταγεγραμμένες στα χειρόγραφα της εποχής, αφήνοντας την επιλογή της εκτέλεσής τους στους μουσικούς (βλ. επίσης λήμμα Musica ficta), πάντα σύμφωνα με το στυλιστικό χαρακτήρα της μουσικής. 

Από τα τέλη του 16ου αιώνα αρκετοί συνθέτες χρησιμοποίησαν το εν λόγω ιδίωμα επίτηδες στη μουσική τους, για να προσδώσουν χρώμα και συγκίνηση σε συγκεκριμένα τμήματα ενός έργου. Δείγματα αυτής της πρακτικής απαντώνται και αρκετά αργότερα, στη μουσική του Μότσαρτ και του Φρεντερίκ Σοπέν.

## Πηγές
* Dyson G. *The New Grove Dictionary of Music and Musicians* Λονδίνο, 1995
* Butterworth A. *Stylistic Harmony* [σσ. 20-21] Οξφόρδη, 1994

## Εξωτερικοί σύνδεσμοι
*Luís Henriques (Saturday, July 21, 2007). "William Byrd - ''Ave Verum Corpus''", *Atrium Musicologicum*. Άλλη μια περιγραφή του διακροτήματος στο *Ave Verum Corpus* του Μπερντ.

Κατηγορία:Μουσική θεωρία
Ίασμος

Με την ονομασία **Ίασμος** είναι γνωστά τα:

* Γιασεμί

* Ίασμος Ροδόπης, κωμόπολη της Θράκης
* Δήμος Ιάσμου, δήμος της Περιφέρειας Ανατολικής Μακεδονίας και Θράκης
* Η δραματική σχολή Ίασμος που εδρεύει στην Αθήνα
Μπσαρί

thumb|right|300px|Μπσαρί: Προτομή του Λιβανέζου ποιητή Χαλίλ Γκιμπράν μπροστά στο σπίτι που γεννήθηκε.
Το **Μπσαρί** (αραβικά: بْشَرِّيْ, αγγλικά: Bsarri ή Bcharre) είναι πόλη του βορείου Λιβάνου, δίπλα στην εκπληκτικής ομορφιάς «Ιερή Κοιλάδα» (Ουάντι Καντίσα, Wadi Qadisha) και σε υψόμετρο 1.950 μέτρων. Είναι παραθεριστικό κέντρο, πολύ κοντά στους περίφημους κέδρους του Λιβάνου στο Δάσος των Κέδρων του Θεού. 

## Ιστορικά στοιχεία

Κατά την εποχή των Φοινίκων, το Μπσαρί ήταν γνωστό ως «Beit Chari», ενώ κατά τα χρόνια των Σταυροφοριών έφερε το όνομα «Buissera» και ήταν ένα από τα φέουδα της Κομητείας της Τρίπολης. Στο Μπσαρί υπάρχουν τρεις εκκλησίες, από τις οποίες η Εκκλησία του Αγίου Σάβα (Mar Saba) βρίσκεται στην κεντρική πλατεία της πόλης. Διασώζεται ακόμη μέχρι σήμερα το ταπεινό σπίτι που γεννήθηκε ο Χαλίλ Γκιμπράν, μπροστά στο μικρό προαύλιο του οποίου έχει στηθεί μια ορειχάλκινη προτομή του ποιητή.

## Μουσείο Χαλίλ Γκιμπράν

Το Μπσαρί είναι η γενέτειρα πόλη του διάσημου Λιβανέζου ποιητή Γκιμπράν Χαλίλ Γκιμπράν (Gibran Khalil Gibran, 1883 – 1931), ο οποίος αναγκάστηκε να εγκαταλείψει τον Λίβανο σε ηλικία δώδεκα ετών και να εγκατασταθεί στις Ηνωμένες Πολιτείες της Αμερικής, όπου και πέθανε το 1931 σε ηλικία 48 ετών. Το σώμα του μεταφέρθηκε στον Λίβανο στις 22 Αυγούστου 1931 και ενταφιάστηκε σε ένα σκαμμένο βράχο στο ερημητήριο του Αγίου Σαρκίς (Hermitage of Mar Sarkis), στην άκρη της πόλης. 

Το Μουσείο Χαλίλ Γκιμπράν βρίσκεται σε ένα αναπαλαιωμένο μοναστήρι Καρμελιτών μοναχών στην άκρη της πόλης, όπου σε μια συνεχόμενη με αυτό αίθουσα είναι και ο τάφος του ποιητή. Ένα επίγραμμα στα αραβικά έξω από τον τάφο του ποιητή αναφέρει: «Είμαι ζωντανός όπως κι εσύ και βρίσκομαι δίπλα σου. Κλείσε τα μάτια σου, κοίτα γύρω σου και θα με δεις μπροστά σου». 

Το μουσείο περιέχει πολλά πρωτότυπα χειρόγραφα του Χαλίλ Γκιμπράν, την προσωπική βιβλιοθήκη του και μια εντυπωσιακή συλλογή από εκατοντάδες ζωγραφικούς πίνακες και σχέδιά του, δεδομένου ότι ήταν έξοχος ζωγράφος και γλύπτης, που είχε μαθητεύσει κοντά στον Ογκίστ Ροντέν, κατά την παραμονή του στο Παρίσι το 1909. Μια αίθουσα του μουσείου έχει διαμορφωθεί στο υπνοδωμάτιο του ποιητή, όπου υπάρχουν τρεις τριμμένες κουβέρτες πάνω στο κρεβάτι του, ένας εσταυρωμένος και άλλα προσωπικά αντικείμενά του, που είχαν σταλεί από την Αμερική μετά τον θάνατό του.

## Πηγές
* Blair Kuntz: “Lebanon: An Insider’s Guide”, pp. 266 – 269, Prana Publishers, Beirut, Lebanon, 2000.
* Ann Jousiffe: “Lebanon”, pp. 173 - 174, Lonely Planet Publications, 1st edition, February 1998.

Κατηγορία:Πόλεις του Λιβάνου
Παναγιώτης (όνομα)

Ο **Παναγιώτης** είναι συνηθισμένο ελληνικό χριστιανικό όνομα που προέρχεται από το Παναγία, ένα από τα επίθετα της Παρθένου Μαρίας, της Μητέρας του Χριστού. 
Το αντίστοιχο θηλυκό όνομα είναι **Παναγιώτα**. 

Άλλες παραλλαγές του ονόματος είναι Πάνος, Παναγής, Τάκης, Γιώτης, Νότης, και Πότης. Η ονομαστική εορτή του Παναγιώτη είναι συνήθως στις 15 Αυγούστου, την ίδια μέρα της Κοιμήσεως της Θεοτόκου, αλλά σε μερικές περιπτώσεις μπορεί να οριστεί και σε άλλες γιορτές της Παναγίας.

## Με το ίδιο όνομα
* Παναγιώτης Ασσιώτης, Κύπριος ποδοσφαιριστής
* Παναγιώτης Μπεγλίτης, Έλληνας πολιτικός 
* Παναγιώτης Χηνοφώτης, Έλληνας ναύαρχος και πολιτικός 
* Παναγιώτης Χρόνης, Έλληνας ποδοσφαιριστής 
* Παναγιώτης Δαγκλής, Έλληνας γενικός και πολιτικός 
* Παναγιώτης Δημητρίου, Κύπριος πολιτικός 
* Παναγιώτης Δοξαράς, Έλληνας ζωγράφος του 17ου/18ου αιώνα
* Παναγιώτης Εγκωμίτης, Κύπριος ποδοσφαιριστής
* Παναγιώτης Φασούλας, Έλληνας παίκτης του μπάσκετ και πολιτικός 
* Παναγιώτης Γιαννάκης, Έλληνας παίκτης μπάσκετ και προπονητής 
* Παναγιώτης Καυκής, Έλληνας παίκτης μπάσκετ 
* Παναγιώτης Κανελλόπουλος, Έλληνας πολιτικός, δύο φορές πρωθυπουργός 
* Παναγιώτης Κόκορας, Έλληνας συνθέτης 
* Παναγιώτης Κονδύλης, Έλληνας φιλόσοφος και συγγραφέας
* Παναγιώτης Κοσμά, Κύπριος ποδοσφαιριστής 
* Παναγιώτης Λαγός, Έλληνας ποδοσφαιριστής 
* Παναγιώτης Μανιάς, Έλληνας παίκτης μπάσκετ 
* Παναγιώτης Μαρκουίζος, Έλληνας αθλητής καλλιτεχνικού πατινάζ, 6 φορές πρωταθλητής Ελλάδος
* Παναγιώτης Παναγιώτου, Κύπριος ποδοσφαιριστής 
* Παναγιώτης Παπαδόπουλος, Έλληνας σχεδιαστής μόδας με βάση τη Σουηδία 
* Παναγιώτης Παφίδης, Βρετανός δημοσιογράφος 
* Παναγιώτης Παρασκευόπουλος, Έλληνας αθλητής, Ολυμπιακοί Αγώνες 1896 και του 1900 
* Παναγιώτης Πιπινέλης, Έλληνας διπλωμάτης, πολιτικός
* Παναγιώτης Σαρρής, Έλληνας δρομέας 
* Παναγιώτης Σιμόπουλος, Έλληνας μοντέλο 
* Παναγιώτης Σκαγιόπουλος, Έλληνας έμπορος και φιλάνθρωπος 
* Παναγιώτης Σοφιανής, Έλληνας ποδοσφαιριστής 
* Παναγιώτης Στρουμπάκος, Έλληνας δρομέας 
* Παναγιώτης Τέτσης, Έλληνας ζωγράφος 
* Παναγής Τσαλδάρης, Έλληνας πολιτικός, δύο φορές πρωθυπουργός 
* Παναγιώτης Βαρώτσος, Έλληνας καθηγητής Πανεπιστημίου 
* Παναγιώτης Βασιλόπουλος, Έλληνας παίχτης μπάσκετ 
* Παναγής Βουρλούμης, Έλληνας πολιτικός 
* Παναγιώτης Γιαμαρέλος, Έλληνας συνταξιούχος καθηγητής Πανεπιστημίου 
* Παναγιώτης Ζαβός, Ελληνοκύπριος βιολόγος 
* Τάκης, Έλληνας καλλιτέχνης

Κατηγορία:Ανδρικά ελληνικά ονόματα
Οιβώτας ο Δυμαίος

Ο **Οιβώτας ο Δυμαίος** (Οἰβώτας σημαίνει «βοσκός προβάτων») ήταν αρχαίος ολυμπιονίκης. 

Γιος του Οινία από την Αρχαία Δύμη της Αχαΐας, νίκησε στην 6η Ολυμπιάδα το 756 π.Χ. και σύμφωνα με τον μύθο στην πατρίδα του για να τον τιμήσουν έστησαν άγαλμά του. Ο Οίβωτας όμως δεν έμεινε ικανοποιημένος από τα βραβεία που πήρε αλλά και από τις τιμές που του απέδωσαν οι συμπολίτες του και καταράστηκε όλους τους Αχαιούς να μην ξανακερδίσουν σε Ολυμπιακούς Αγώνες. Η κατάρα του έπιασε και κράτησε τριακόσια χρόνια, μέχρι που οι Αχαιοί ζήτησαν χρησμό από το Μαντείο των Δελφών. Έτσι οι Αχαιοί επιπλέον έστησαν άγαλμά του στην Άλτι της Ολυμπίας το 456 π.Χ.. Τότε ήταν, πάντα σύμφωνα με τον μύθο, που κέρδισε ο Σώστρατος ο Πελληνεύς στο στάδιο παίδων. Στο εξής, όσοι Αχαιοί αγωνίζονταν στην Ολυμπία θυσίαζαν πρώτα στο άγαλμα του Οίβωτα και, αν νικούσαν, στεφάνωναν το άγαλμά του.
## Παραπομπές


## Πηγές
* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911
* 

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αχαιοί ολυμπιονίκες
Κατηγορία:Δύμη
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (8ος αιώνας π.Χ.)
Ντονγκ Χόι

250px|thumb|right|Ντονγκ Χόι

Η **Ντονγκ Χόι** είναι πόλη του Βιετνάμ, πρωτεύουσα της επαρχίας του Κουάνγκ Μπιν (Quang Binh). Η πόλη βρίσκεται 486 χιλιόμετρα νότια του Ανόι, 1238 χλμ βόρεια της Σαϊγκόν. Ο πληθυσμός είναι 103.988 (2009), η περιοχή έχει έκταση 154,55 τ.χλμ. Η τοπική οικονομία στηρίζεται στη βιομηχανία και τον τουρισμό.

Το Εθνικό Πάρκο Φονγκ Να - Κε Μπανγκ βρίσκεται βόρεια της Ντονγκ Χόι. Υπάρχουν πολλές σπηλιές σε αυτό το πάρκο, το οποίο ανακηρύχθηκε Μνημείο Παγκόσμιας Κληρονομιάς το 2003. Υπάρχουν πολλά σπάνια ζώα σε αυτό.

Η πόλη διαθέτει αεροδρόμιο, (Αεροδρόμιο Ντονγκ Χόι). Τον Αύγουστο του 2006 ξεκίνησε η ανοικοδόμησή του και τον Μάιο του 2008 ξεκίνησε η λειτουργία του. Σήμερα εξυπηρετεί σύνδεση με το Ανόι και το Χο Τσι Μιν (πόλη).

## Εξωτερικοί σύνδεσμοι
* 

Ντονγκ Χόι
Όσιος Ιωακείμ ο εξ Ιθάκης

Ο **Όσιος Ιωακείμ ο Ιθακήσιος** ή **Όσιος Ιωακείμ ο Βατοπεδινός** ή απλά **Όσιος Ιωακείμ ο Παπουλάκης** γεννήθηκε στο μικρό χωριουδάκι Καλύβια, απέναντι από το Σταυρό της Ιθάκης το έτος 1786. Οι γονείς του ονομάζονταν Άγγελος και Αγνή και ήταν πιστοί Χριστιανοί. Ο μικρός Ιωάννης (έτσι ονομαζόταν ο Όσιος πριν γίνει μοναχός) πέρασε δύσκολα παιδικά χρόνια διότι πέθανε η μητέρα του όταν αυτός ήταν ακόμη πολύ μικρός. Ο πατέρας του Άγγελος ξαναπαντρεύτηκε μια σκληρή γυναίκα, η οποία δεν έχανε ευκαιρία να τιμωρεί και να βασανίζει το μικρό Ιωάννη. Ο Ιωάννης από μικρό παιδί ξεχώριζε από τα άλλα παιδιά της ηλικίας του. Με πολλή αγάπη και δυνατή πίστη στο Χριστό δεν έλειπε ποτέ από την εκκλησία, νήστευε, προσευχόταν συνεχώς και σκορπούσε αγάπη και καλοσύνη στους ανθρώπους. Με πολύ ζήλο μελετούσε θρησκευτικά βιβλία και κυρίως το Ιερό Ευαγγέλιο.

Νέος εργάστηκε ως ναυτικός στο πλοίο του πατέρα του. Σε κάποιο από τα ταξίδια του, έφυγε από το πλοίο και πήγε στο Άγιον Όρος. Εκεί έγινε μοναχός στην Μονή Βατοπεδίου και από Ιωάννης ονομάστηκε Ιωακείμ. Στο μοναστήρι έμεινε 20 περίπου χρόνια και έγινε υπόδειγμα αρετής και πνευματικής προκοπής ανάμεσα στους υπόλοιπους μοναχούς. Όταν ξέσπασε η Ελληνική Επανάσταση έφυγε από το μοναστήρι και πήγε ως ιεραπόστολος στην Πελοπόννησο. Από εκεί φυγαδεύει στα Επτάνησα πολλούς γέρους και γυναικόπαιδα μαζί με τον παπα-Γιάννη Μακρύ από την Πύλαρο της Κεφαλονιάς.

Τα Επτάνησα τότε κατείχαν οι Βρετανοί. Ο Όσιος Ιωακείμ νιώθοντας τον κίνδυνο αλλοίωσης της Ορθοδοξίας, δεν επιστρέφει στο μοναστήρι του, αλλά έρχεται στην πατρίδα του Ιθάκη, όπου για 40 περίπου χρόνια, πηγαίνοντας ακούραστος σε κάθε χωριό και σε κάθε σπίτι του νησιού, διδάσκει το λόγο του Θεού, βοηθά τους άπορους και φτωχούς, χτίζει εκκλησίες, ενημερώνει και ελέγχει τους κατοίκους σε θέματα πίστης.

Ζώντας ο ίδιος με μεγάλη άσκηση και σε εκούσια φτώχεια, αποτελεί το στήριγμα, την παρηγοριά, την ελπίδα όλων των κατοίκων της Ιθάκης. Σύμφωνα με τη χριστιανική παράδοση, για την μεγάλη του αρετή, και την υψοποιό του ταπείνωση, ο Θεός τον προίκισε με το ιαματικό και προφητικό χάρισμα, με σκοπό τη μετάνοια και ψυχική σωτηρία των ανθρώπων. Γι' αυτό και στις καρδιές και συνειδήσεις των ντόπιων ανέκαθεν ο Παπουλάκης ήταν ο Άγιός τους. Ο Όσιος Ιωακείμ πέθανε στις 2 Μαρτίου 1868. Η επίσημη αναγνώρισή του ως Οσίου της Ορθόδοξης Εκκλησίας έγινε τον Μάρτιο του 1998.

## Απολυτίκιον
*Ποίημα Δρ. Χαραλάμπους Μ. Μπούσια*, Ήχος γ', Θείας Πίστεως:

Θεία χάριτι λελαμπρυσμένος κατεφώτισας τους εν σκοτεία αγνωσίας

και δουλώσεως πέλοντας ταις διδαχών και θαυμάτων ακτίσι σου,

Ιωακείμ, ασκητά ενθεότατε· γόνε πάντιμε Ιθάκης,

Χριστόν ικέτευε δωρήσασθαι ημίν το μέγα έλεος.

## Πηγές
* Το βιβλίο του Κ. Π. Κανέλλου, "Ο ΟCΙΟC ΙΩΑΚΕΙΜ Ο ΙΘΑΚΗCΙΟC", Ιθάκη 2000.

Ιωακειμ
Ιωακειμ
Κίτρος

[μικρογραφία|[Γκρέιπφρουτ]]
Η **''Κίτρος'' (''Citrus'')** είναι γένος καρποφόρων δέντρων, στο οποίο ανήκουν η λεμονιά, η μανταρινιά, η κιτριά, η πορτοκαλιά, η νεραντζιά, όπως και άλλα είδη εσπεριδοειδών. Η λέξη «Κίτρος» όπως και η λέξη «κίτρο», που αφορά συγκεκριμένο είδος εσπεριδοειδούς, προέρχεται από τα λατινικά (*citrus*)  και πιο συγκεκριμένα από τη γλώσσα των Ετρούσκων. Το γένος *Κίτρος* πιθανολογείται ότι προέρχεται από τη νοτιοανατολική Ασία και πιο συγκεκριμένα σε μια περιοχή που σήμερα εμπερικλείεται στη βορειοανατολική Ινδία στο  Μιανμάρ και στην επαρχία Γιουνάν της Κίνας.
## Δείτε επίσης
*Εσπεριδοειδή
*Κιτριά
*Λεμονιά
*Πορτοκαλιά
*Νεραντζιά

## Εξωτερικοί σύνδεσμοι
*
Ντέιρ ελ Καμάρ

Το **Ντέιρ ελ Καμάρ** (αραβικά:دير القمر, αγγλικά: Deir el Qamar), είναι χωριό του νοτιοκεντρικού Λιβάνου, πέντε χιλιόμετρα από την πόλη Μπεϊτεντίν (Beiteddine), κτισμένο σε υψόμετρο 850 μέτρων, με πέτρινα σπίτια και κόκκινες κεραμοσκεπές. Η ονομασία της πόλης σημαίνει «Μοναστήρι της Σελήνης», αφού η σελήνη ήταν σύμβολο της παγανιστικής λατρείας των Φοινίκων. Ο πληθυσμός αποτελείται  στην πλειοψηφία του από Μαρωνίτες Χριστιανούς, με μια μικρή εκπροσώπηση Δρούζων.

## Ιστορικά στοιχεία

Από το 16ο ως το 18ο αιώνα, το Ντέιρ ελ Καμάρ ήταν η έδρα, όπου διέμεναν οι κυβερνήτες του Λιβάνου. Το 1590, ο πρίγκιπας Φαχρ αντ-Ντιν ο Β' εγκατέστησε εδώ την πρωτεύουσά του.  Η πόλη έχει αξιόλογα αξιοθέατα, όπως το Τέμενος Φαχρ αντ-Ντιν, το παλάτι του Φαχρ αντ-Ντιν του Β΄ και άλλα ιστορικά παλάτια και διοικητικά κτίρια. Η Συναγωγή του Ντέιρ ελ Καμάρ είναι επίσης από τα πιο σημαντικά κτίρια. Στο απόγειο της ακμής της, η πόλη ήταν κέντρο λογοτεχνικής παράδοσης και πατρίδα πολλών διάσημων συγγραφέων, καλλιτεχνών και πολιτικών προσωπικοτήτων.

## Αξιοθέατα

Στην ιστορική πλατεία (midan) του σιντριβανιού στο κέντρο της πόλης υπάρχουν στα νότια της πλατείας το οθωμανικό σεράι, όπου στεγάζονται σήμερα οι δημοτικές υπηρεσίες, ενώ στη βορινή πλευρά της βρίσκεται η παλιά αγορά (souk) του μεταξιού. Δίπλα βρίσκεται το Τέμενος Φαχρ αντ-Ντιν, που χτίστηκε το 1493 και είναι το παλαιότερο τέμενος (τζαμί) στη διοικητική περιοχή του Μάουντ Λέμπανον (Mount Lebanon).
 
Το Ανάκτορο του Φαχρ αντ-Ντιν του Β' (Fakhr ad-Din II, περ. 1572 – Κωνσταντινούπολη 1635), Δρούζου ηγέτη του Λιβάνου, χρονολογείται από το 17ο αιώνα. Το αρχικό κτίσμα του ανακτόρου καταστράφηκε από τον πασά της Τρίπολης Γιουσέφ (Yusef) το 1614, όταν ο Φαχρ αντ-Ντιν Β' βρισκόταν εξόριστος στην Ιταλία από το 1613 ως το 1618. Για να εκδικηθεί, όταν ο Φαχρ αντ-Ντιν Β' επέστρεψε στο Λίβανο, κατέλαβε το φρούριο του πασά της Τρίπολης στην Ακάρ (Akkar), κοντά στην Τρίπολη, και μετέφερε τις πέτρες στο Ντέιρ ελ Καμάρ για να αναστηλώσει και πάλι το παλάτι του. Σήμερα στεγάζει το «Μουσείο Μαρί Μπαζ» (Marie Baz Museum), ένα μουσείο κέρινων ομοιωμάτων, που εγκαινιάστηκε τον Ιούλιο του 1997. Τα κέρινα ομοιώματα προσωπικοτήτων του Λιβάνου κατασκευάστηκαν στο διάσημο Μουσείο Γκρεβέν (Musée Grévin) του Παρισιού. 
 
Η Συναγωγή του Ντέιρ ελ Καμάρ χτίστηκε κατά το 17ο αιώνα για να εξυπηρετήσει τις θρησκευτικές ανάγκες του ντόπιου εβραϊκού πληθυσμού, που ανήκε στο άμεσο περιβάλλον του Φαχρ αντ-Ντιν Β'. Το κτίριο διατηρείται σε καλή κατάσταση, αλλά δεν είναι προσβάσιμο στο κοινό για λόγους ασφαλείας.

## Πηγές
* Blair Kuntz: «Lebanon: An Insider’s Guide», σελ. 198 – 200, Beirut, 2000.
* Ann Jousiffe: «Lebanon», σελ. 196 - 197, Lonely Planet Publications, 1η έκδοση, 1998.
* Wolfgang Gockel & Helga Bruns: “Syria – Lebanon”, p.&nbsp;213, Nelles Guide, 1st edition, 1998.

## Εξωτερικοί σύνδεσμοι
* 

Κατηγορία:Πόλεις του Λιβάνου
Ουέλβα

Η **Ουέλβα** (, ισπανική προφορά ΔΦΑ: [ˈwelβa]) είναι πόλη στην περιφέρεια της Ανδαλουσίας, στην Ισπανία και είναι η πρωτεύουσα της επαρχίας της Ουέλβας. Σύμφωνα με το Εθνικό Ινστιτούτο Στατιστικής στην Ουέλβα ζουν 149.310 κάτοικοι. Ωστόσο, η Ουέλβα είναι κέντρο μητροπολιτικής περιοχής που έχει συνολικά 490.000 κατοίκους. Είναι η πόλη από την οποία το 1492 ξεκίνησε το μακρινό του ταξίδι, προς την άγνωστη τότε Αμερική, ο Χριστόφορος Κολόμβος. Στην ουσία ολόκληρη η πόλη είναι αφιερωμένη σ' αυτόν αφού υπάρχουν πολλά μουσεία τα οποία μας παρουσιάζουν την ζωή του και τις εξερευνήσεις του. Την πόλη τη διασχίζουν δυο μεγάλοι ποταμοί, ο Γουαδιάνα και ο Γουαδαλκιβίρ. Στην πόλη εδρεύει η Ρεκρεατίβο Ουέλβα, ο παλαιότερος ποδοσφαιρικός σύλλογος της χώρας.

## Αξιοθέατα

Στο Αρχαιολογικό Μουσείο (Museo Arqueológico Provincial) της πόλης υπάρχουν πολλά εκθέματα φοινικικής και ελληνικής προελεύσεως, καθώς επίσης και τοιχογραφίες από την ζωή του Χριστόφορου Κολόμβου. Περισσότερες πληροφορίες για το Χριστόφορο Κολόμβο μπορεί κανείς να βρει στο Μοναστήρι Santa María de la Rábida, το οποίο είναι περικυκλωμένο από εξωτικά φυτά, στην τοποθεσία *Palos de la Frontera*, όπου ο Κολόμβος έκανε τις προετοιμασίες για το πρώτο του ταξίδι, και στο *Convento de Santa Clara*, το οποίο επισκεπτόταν πολύ συχνά. Το πιο αναγνωρίσιμο μνημείο είναι το *Monumento a la Fe Descubridora*, ένα άγαλμα του Χριστόφορου Κολόμβου το οποίο βρίσκεται στην *Punta del Sebo*. Το *Santuario de Nuestra Señora de la Cinta* είναι ο ναός στον οποίο ο Χριστόφορος Κολόμβος προσευχόταν πριν αναχωρήσει για τα ταξίδια του. Η *Iglesia de la Merced* είναι η σημαντικότερη εκκλησία της πόλης (χτίστηκε τον 17ο αιώνα), η οποία μετά τον καταστροφικό σεισμό της Λισαβόνας το 1755 άρχισε να ανακατασκευάζεται το 1765 και ολοκληρώθηκε το 1953. Στην εκκλησία αυτή υπάρχουν πολλές εικόνες της Παναγίας του 17ου και 18ου αιώνα. Ο ναός του Αγίου Πέτρου (Iglesia de San Pedro) είναι η αρχαιότερη εκκλησία της πόλης, κατασκευάστηκε ανάμεσα στον 15ο και 16ο αιώνα. Τα πρώτα χρόνια χρησιμοποιούνταν ως οχυρό ενάντια στους Πορτογάλους ενώ αργότερα ως κάστρο. Το 1999 η εκκλησία ανακηρύχθηκε ως μνημείο πολιτιστικού ενδιαφέροντος.

## Παραπομπές


## Πηγές-Συνδέσεις

*Αφιέρωμα στην Ανδαλουσία 

Κατηγορία:Πόλεις της Ισπανίας
Κατηγορία:Ανδαλουσία
Schneider Electric

Η **Schneider Electric** είναι μία Γαλλική πολυεθνική που δραστηριοποίείται στον τομέα της διαχείρισης ενέργειας και του αυτοματισμού.

## Ιστορία
thumb|Ο Ευγένιος Σνάιντερ
Ιδρύθηκε το 1836 από δύο αδέλφια, τον Ευγένιο και τον Αδόλφο Σνάιντερ. Στο πρώτο μέρος του 20ού αιώνα, η Schneider συνεργάστηκε με το διεθνή, εκείνη την εποχή, όμιλο Westinghouse Systems με στόχο την κατασκευή ηλεκτρικών κινητήρων και ατμομηχανών. 

Μετά το Δεύτερο Παγκόσμιο Πόλεμο, οι δραστηριότητες στον τομέα των εξοπλισμών εγκαταλείφθηκαν και η εταιρία ξεκίνησε την ενασχόλησή της με τον ηλεκτρολογικό εξοπλισμό, τα χυτήρια και την επεξεργασία χάλυβα. Η εταιρία παρέμεινε στον τομέα αυτό μέχρι τις αρχές της δεκαετίας του 1980.

Το 1981, το Groupe Schneider χωρίστηκε και έμφαση δόθηκε στον ηλεκτρολογικό εξοπλισμό και έλεγχο της βιομηχανίας. Ακολούθησε μία στρατηγική εξαγορών, της Telemecanique (1988), της Square D (1991) και της Merlin Gerin (1992), επωνυμίες των οποίων τα προϊόντα αποτελούν την κύρια προσφορά της εταιρίας.

Το 1999, το Groupe Schneider μετονομάστηκε σε Schneider Electric. Τον ίδιο χρόνο η εταιρίας απέκτησε και τον όμιλο Lexel.

Σήμερα, η εταιρία κατέχει ηγετική θέση και αποτελεί έναν παγκόσμιο ειδικό στη διαχείριση ενέργειας, μέσω μίας σειράς εξαγορών: Veris Industries, ένα κατασκευαστή ηλεκτρονικών αισθητήρων, το 1999, της Power Measurement and ELAU το 2005, της MGE UPS Systems, της Clipsal, της TAC, της Nulec, της Andover Controls, της GET plc και Citect το 2006, της American Power Conversion (APC) και της Pelco, ενός κατασκευαστή συστημάτων βιντεοπαρακολούθησης και ασφαλείας, το 2007, της Gutor Electronic LLC το 2008, και το τμήμα διανομής (AREVA D) της AREVA T & D το 2010.

## Schneider Electric στην Ελλάδα
Η Schneider Electric στην Ελλάδα, προσφέρει προϊόντα, εξοπλισμούς και υπηρεσίες που συνθέτουν λύσεις για τις αγορές της Ενέργειας, των Έργων Υποδομής, του Κτιρίου, της Κατοικίας και της Βιομηχανίας. Αναλυτικότερα, από τη Μέση Τάση και τον Μετασχηματιστή, προϊόντα βιομηχανικού αυτοματισμού, ισχύος και τελικής διανομής στη χαμηλή τάση, μέχρι το διακοπτικό υλικό.Έχει δύο βασικές δραστηριότητες την Εμπορική και τη Βιομηχανική.

Η εμπορική δραστηριότητα έχει 2 κέντρα πωλήσεων και εξυπηρέτησης πελατών στην Αθήνα και στη Θεσσαλονίκη και ένα κέντρο Εκπαίδευσης Πελατών στην Αθήνα.Η βιομηχανική, Λειτουργούσε  εργοστάσιο παραγωγής Μετασχηματιστών στα Οινόφυτα Βοιωτίας μέχρι 31/10/2020. Το χαμηλότερο κόστος παραγωγής μετασχηματιστών σε τρίτες χώρες όπως Τουρκία, Κίνα και Ινδία, τις τιμές των οποίων δεν μπορούσε να ανταγωνιστεί το εργοστάσιο της Schneider Electric στα Οινόφυτα, είναι πίσω από την απόφαση της εταιρείας για κλείσιμο της μονάδας στις 31 Οκτωβρίου 2020, όπως η ίδια η εταιρεία έχει ανακοινώσει από τις 7 Μαΐου.

## Εξωτερικοί σύνδεσμοι
* Επίσημη ιστοσελίδα

Κατηγορία:Επιχειρήσεις της Γαλλίας
Κατηγορία:Επιχειρήσεις ενέργειας
Κύπελλο Ελλάδας πετοσφαίρισης ανδρών 2010-2011

Το **[[Κύπελλο Ελλάδας πετοσφαίρισης ανδρών]]** για την περίοδο 2010−11 ήταν το 24ο στην ιστορία του θεσμού. Συμμετείχαν οι δώδεκα ομάδες της Α1 κατηγορίας. Διεξήχθη σε τέσσερις φάσεις. Μέχρι τα ημιτελικά οι αγώνες έγιναν στις έδρες ομάδων που προέκυψαν από κλήρωση, ενώ ο τελικός έγινε στην Ορεστιάδα. Κυπελλούχος αναδείχθηκε ο Ολυμπιακός Πειραιώς για 12η φορά στην ιστορία του. Πολυτιμότερος παίκτης (MVP) αναδείχθηκε ο Ρολάντο Ντεσπέιν.

## Α' φάση

* Χωρίς αγώνα στους προημιτελικούς: Ολυμπιακός, Ηρακλής, Παναθηναϊκός, Πανελλήνιος

## Προημιτελικοί

## Ημιτελικοί

## Τελικός
Ο τελικός διεξήχθη στις 19 Μαρτίου 2011 στην Ορεστιάδα, στο Γυναστήριο «Νίκος Σαμαράς». Ο Ολυμπιακός Πειραιώς επεκράτησε με 3−1 του Ηρακλή Θεσσαλονίκης και κατέκτησε το 12ο κύπελλο στην ιστορία του.

* **MVP:**  Ρολάντο Ντεσπέιν (Ολυμπιακός)
* **Διαιτητές:** Μιχελινάκης, Γεροθόδωρος
** ** Πειραιώς** (Καλμαζίδης): Ντεσπέιν 22 (2 άσοι, 20/30 επ., 75% υπ.), Γιαμπλόνσκι 1 (1 μπλοκ), Φιλίποφ 3 (3 μπλοκ), Εστράδα 3 (2/3 επ., 1 μπλοκ), Ανδρεάδης 12 (2 άσοι, 6/10 επ., 4 μπλοκ), Τζούριτς 16 (1 άσος, 14/32 επ., 1 μπλοκ), Κουζούνης (λ. – 36% υπ.), Χαριτωνίδης Ι., Φράγκος 10 (8/12 επ., 50% υπ., 2 μπλοκ), Κοκκινάκης, Παπάζογλου Γ. (2 άσοι)
** 22px **[[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]]** (Φρέντι Μπρουκς): Όουενς 14 (1 άσος, 13/27 επ., 40% υπ.), Προύσαλης 1 (1 άσος), Κιρόγκα 7 (7/20 επ., 56% υπ.), Μπίλινγκς 12 (12/31 επ.), Κανέλλος 6 (5/9 επ., 1 μπλοκ), Σμαραγδής 4 (3/6 επ., 1 μπλοκ), Μπαμπαλιούτας (λ. – 53% υπ.), Πιπέργιας, Γκόρτσανιουκ, Κράβαρικ 2 (2 μπλοκ), Χαραλαμπίδης

## Παραπομπές


## Εξωτερικοί σύνδεσμοι - Πηγές
*  www.volleyball.gr
* Κύπελλο Ελλάδας Ανδρών 2010-11 greekvolley.eu 
*  Όλοι οι τελικοί του Κυπέλλου Ανδρών έως το 2019 www.volleynews.gr 
*  www.volleynews1.gr
*  www.volleynews1.gr
*  www.volleynews1.gr
* Κύπελλο Ανδρών 2010-11 (vid)  www.volleynews.gr


2010 2011
Κυπελλο Ελλαδας Πετοσφαιρισης Ανδρων 2010 2011
Κυπελλο Ελλαδας Πετοσφαιρισης Ανδρων 2010 2011
Πλουτώνιο-239

Το **Πλουτώνιο-239** είναι ένα ισότοπο του πλουτώνιου. Είναι το αρχικό εύσχιστο ισότοπο που χρησιμοποιείται για την παραγωγή των πυρηνικών όπλων, αν και το ουράνιο-235 έχει χρησιμοποιηθεί επίσης και είναι αυτήν την περίοδο το δευτεροβάθμιο ισότοπο. Το πλουτώνιο-239 είναι επίσης ένα από τα τρία κύρια ισότοπα που καταδεικνύονται χρησιμοποιήσιμα ως καύσιμα στους πυρηνικούς αντιδραστήρες, μαζί με το ουράνιο-235 και το ουράνιο-233. Το πλουτώνιο-239 έχει ημιζωή 24.100 ετών.
## Πυρηνικές ιδιότητες
Οι πυρηνικές ιδιότητες του πλουτωνίου-239, καθώς και η φθηνή ικανότητα παραγωγής μεγάλων ποσοτήτων πολύ καθαρού πλουτωνίου-239 από υψηλού βαθμού όπλα τύπου ουρανίου-235, οδήγησε στο να χρησιμεύσει σε πυρηνικά όπλα και σταθμούς πυρηνικής ενέργειας. Η σχάση ενός ατόμου ουρανίου-235 στο εσωτερικό του αντιδραστήρα του πυρηνικού σταθμού παραγωγής ενέργειας, παράγει δύο με τρία νετρόνια, και αυτά τα νετρόνια μπορούν να απορροφηθούν από το ουράνιο-238 για να δημιουργήσουν πλουτώνιο-239 και άλλα ισότοπα. Το πλουτώνιο-239 μπορεί επίσης να απορροφήσει και νετρόνια σχάσης μαζί με το ουράνιο-235 σε έναν αντιδραστήρα. 

Από όλο το σύνολο των πιο διαδεδομένων πυρηνικών καυσίμων, το 239Pu έχει την μικρότερη κρίσιμη μάζα. Μια σφαιρική απαραβίαστη κρίσιμη μάζα είναι περίπου 11 kg (24.2 lbs) , 10.2 cm (4") σε διάμετρο. Χρησιμοποιώντας τα κατάλληλα  ερεθίσματα, τους ανακλαστήρες νετρονίων, την γεωμετρία κατάρρευσης και τις παραποιήσεις, αυτή η κρίσιμη μάζα μπορεί να μειωθεί κατά περισσότερο από το διπλάσιο. Αυτή η βελτιστοποίηση απαιτεί συνήθως μια μεγάλη αναπτυξιακή πυρηνική οργάνωση που να υποστηρίζεται από ένα κυρίαρχο έθνος.

Η σχάση ενός ατόμου του Pu-239 παράγει 207,1 MeV = 3.318 × 10-11 J, δηλαδή 19,98 TJ/mol = 83.61 TJ/kg .




## Παραγωγή

## Παραπομπές


Κατηγορία:Ισότοπα του πλουτωνίου
Κατηγορία:Σχάσιμα υλικά
Σμέουρο

thumb|right|Μαρμελάδα σμέουρου
thumb|right|Επιδόρπιο βατόμουρο με φρέσκο ​​τυρί και μέλι
Το **σμέουρο** *(ή νιάουρο)*, γνωστό και ως  φραμπουάζ (γαλλ. framboise, αγγλ. red raspberry), με επιστημονική ονομασία ***Rubus ideaus*** (βάτος η ιδιαία), είναι πολυετές άγριο φυτό που παράγει μικρού μεγέθους κόκκινους καρπούς. Έχει απλά πτεροειδή ή σύνθετα παλαμοειδή φύλλα και λευκά ή ρόδινα πενταμερή άνθη. Το γένος *rubus* παρουσιάζει ιδιαίτερο οικονομικό ενδιαφέρον λόγω των εδώδιμων εύγευστων καρπών του. Το όνομα του είδους *idaeus* (Ιδιαίος - Ζεύς) αναφέρεται στην εμφάνισή του, στο όρος Ίδη κοντά στην Τροία στη βορειοδυτική Τουρκία, όπου οι Αχαιοί το πρωτοαντίκρυσαν κατά τον Τρωικό πόλεμο .

## Διατροφική αξία
Σύμφωνα με στοιχεία που μας παρέχει το USDA, το σμέουρο είναι πλούσιο σε κάλιο (151 mg),  ασβέστιο (25 mg), μαγνήσιο (22 mg), βιταμίνη C (26,2 mg), βιταμίνη Α (33 I.U.) και έχει θεωρητική ενεργειακή απόδοση 52 kcal (μέσες τιμές ανά 100γρ. ωμού φρούτου).

## Εικόνες

File:Moltebeere Bluete.JPG|Άνθος σμέουρου
File:Raspberries Yellowjacket.jpg|Σφήκα σε καρπούς σμέουρου
File:Golden Raspberries.jpg|Χρυσό σμέουρο Ιμαλαΐων
Raspberries (Rubus idaeus).jpg


## Παραπομπές

## Πηγές
* Dr Otto Wilhem Thome, Η χλωρίδα στη Γερμανία, Αυστρία και Ελβετία, 1885
*IL MILLEPIANTE (χίλια Φυτά), Edizione italiana-stampato nel mese di Giugno, Editrice Maxi. srl, 994

Κατηγορία:Ευρωπαϊκή χλωρίδα
Κατηγορία:Φρούτα του δάσους
Κατηγορία:Ροδοειδή
Κατηγορία:Δρύπες
Λάνειον Μυσίας

Το **Λάνειον** ήταν αρχαία ελληνική πόλη της Μυσίας.

Βρισκόταν στο κεντρικό τμήμα της χώρας, στα δυτικά της Περιχαράξεως και απείχε 15 μίλια βορειοδυτικά των Θηρών του Αδριανού. Η πόλη έμεινε γνωστή επειδή εκεί είχε κτηματική περιουσία ο Έλληνας ρήτωρ Αίλιος Αριστείδης (117 -181 μ.Χ.) στην εποχή του Μάρκου Αυρηλίου. Εκεί αποσυρόταν πολλές φορές ο ρήτωρ πότε για να ξεκουραστεί -εν μέσω περιοδειών-, αλλά και για να συγγράψει. Εκεί μάλιστα συνέγραψε και τους *Ιερούς λόγους*, μέσα στους οποίους ανέφερε το αδύναμο της σωματικής του υγείας (αρρώσταινε μικρός πολύ συχνά) καθώς επίσης και τα οράματα που τον ενθάρρυναν στο να ακολουθήσει την ρητορική επιστήμη. Φαίνεται ότι όταν το 178 μ.Χ. η Σμύρνη ισοπεδώθηκε από καταστροφικό σεισμό, η πόλη του Λανείου δεν έπαθε καμμιά ζημιά. 

Η αρχαία πόλη βρισκόταν βόρεια του σημερινού Γκιοκτσέντερε (Gökçedere) και κοντά στο Ομέρκιοϊ (Omer Koy) της Τουρκίας. 

## Πηγές
* Michelle Ballif και Michael G. Moran, ''Classical rhetorics and rhetoricians: critical studies and sources''.
* Οι ρητορείες του Αιλίου Αριστείδου.
* Richard J. A. Talbert (επιμ.), *[[Barrington Atlas of the Greek and Roman World]] - Map by Map Directory - Map 56 Pergamum*, Princeton University Press, 2000, ISBN 9780691049458.
* 

Κατηγορία:Αρχαίες πόλεις της Μυσίας
Πρωτάθλημα Χόκεϊ επί πάγου Γερμανίας

Το **Πρωτάθλημα χόκεϊ επί πάγου Γερμανίας** (Γερμανικά: *Deutsche Eishockey Liga*) αποτελεί την κορυφαία διοργάνωση στη Γερμανία και έχει σήμερα το υψηλότερο αριθμό Αμερικανών και Καναδών παικτών εκτός της Βορείου Αμερικής. Ξεκίνησε τη σεζόν 1994-95, αποτελείται από 14 ομάδες και διαρκεί από τον Σεπτέμβριο μέχρι τον Απρίλιο. Τους περισσότερους τίτλους κατέχουν η Άντλερ Μάνχαϊμ και η Έισμπαρεν Βερολίνου οι οποίες έχουν κατακτήσει 5 πρωταθλήματα. Την περίοδο 2010-11 πρωταθλήτρια ανακηρύχθηκε η Έισμπαρεν Βερολίνου.

Ιδρύθηκε το 1994 και αντικατέστησε το παλαιότερο πρωτάθλημα της Bundesliga που ήταν από το 1957. Σήμερα είναι πλέον γνωστό ως DEL - Die 1. Bundesliga και σε αντίθεση με την παλιά Bundesliga δεν είναι υπό τη διοίκηση της Γερμανικής Ομοσπονδίας Χόκεϊ επί Πάγου (*Deutscher Eishockey-Bund*). Επίσης το πρωτάθλημα DEL – Die 1. Bundesliga  θα περιλαμβάνεται στη σειρά βιντεοπαιχνιδιών της EA Sports NHL 12. 

## Πρωταθλήματα

## Σύνολο τίτλων

## Παραπομπές


## Εξωτερικοί Σύνδεσμοι
*Επίσημη ιστοσελίδα της DEL – Die 1. Bundesliga 
*Επίσημη ιστοσελίδα της Γερμανικής Ομοσπονδίας Χόκεϊ επί Πάγου 

Γερμανία
Κατηγορία:Αθλητισμός στη Γερμανία
Tracker

Στα δίκτυα BitTorrent, **Tracker** ονομάζεται ο διακομιστής (server) που διαχειρίζεται την αλληλεπίδραση και τις συνδέσεις ανάμεσα στους χρήστες του δικτύου. Οι πελάτες (clients) των χρηστών επικοινωνούν περιοδικά με τον Tracker και σε αντάλλαγμα παίρνουν πληροφορίες για άλλους πελάτες, με τους οποίους μπορούν να συνδεθούν. Ο tracker δεν περιέχει τα ίδια τα αρχεία που οι χρήστες μπορεί να θέλουν να ανταλλάξουν, αλλά απλά μεσολαβεί για να μεταφερθούν πληροφορίες για τους χρήστες και τις συνδέσεις μεταξύ τους.

## Δείτε επίσης
* BitTorrent

## Εξωτερικοί σύνδεσμοι
* Bittorrent Protocol Specification v1.0 
* Torrent.links.bg 

Κατηγορία:Δίκτυα υπολογιστών
Μεταμόρφωση Παλαμά Καρδίτσας

*Για οικισμούς με το ίδιο όνομα δείτε το λήμμα: [[Μεταμόρφωση (αποσαφήνιση)]]*. *Για συνώνυμο οικισμό στο νομό Καρδίτσας: [[Μεταμόρφωση Ανθηρού Καρδίτσας|Μεταμόρφωση Ανθηρού]]*

Η **Μεταμόρφωση** είναι οικισμός της Θεσσαλίας στην Περιφερειακή Ενότητα Καρδίτσας σε υψόμετρο 90 μέτρων.

## Γενικά στοιχεία
Η Μεταμόρφωση (παλιότερα **Κουρτίκι**) βρίσκεται στο κέντρο της περιφερειακής ενότητας σε απόσταση 3 χιλιόμετρα βορειοδυτικά του Παλαμά και 16 χιλιόμετρα βορειοανατολικά της Καρδίτσας. Αποτελεί οικισμό και τοπική κοινότητα του δήμου Παλαμά και είναι κτισμένος στις δυτικές όχθες του ποταμού Καλέντζη, στο χαμηλότερο σημείο του Θεσσαλικού Κάμπου. Οι μόνιμοι κάτοικοι του χωριού, σύμφωνα με την απογραφή του 2011, είναι 407. Η συντριπτική πλειοψηφία  τους ασχολούνται με τη γεωργία, κυρίως με την καλλιέργεια βαμβακιού, και λιγότερο με την κτηνοτροφία. Χαρακτηριστική τοποθεσία του χωριού, είναι το ξωκλήσι της Μεταμορφώσεως του Σωτήρος, στον προαύλιο χώρο του οποίου διοργανώνεται κάθε χρόνο πανήγυρις με τεράστια προσέλευση προσκυνητών από ολόκληρη την Θεσσαλία το διήμερο 5 και 6 Αυγούστου με χορευτικές εκδηλώσεις.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Μεταμόρφωση Καρδίτσας

Η **Μεταμόρφωση Καρδίτσας ** μπορεί να αναφέρεται σε διαφορετικούς οικισμούς του πρώην Νομού Καρδίτσας.

* Μεταμόρφωση Ανθηρού Καρδίτσας, (Κατούσι) οικισμός του δήμου Αγριθέας.
* Μεταμόρφωση Παλαμά Καρδίτσας, (Κουρτίκι) οικισμός του δήμου Παλαμά.
Οικονομικό πρόβλημα

Το βασικό ή κύριο **οικονομικό πρόβλημα** αναφέρεται ως η διαφορά ανάμεσα στις ποσότητες των αγαθών και υπηρεσιών που μπορεί μια οικονομία να παραγάγει με βάση την πλήρη και αποδοτική απασχόληση των παραγωγικών συντελεστών που διαθέτει και των ποσοτήτων των αγαθών και υπηρεσιών που θέλουν τα άτομα σ' αυτήν την οικονομία για να ικανοποιήσουν το σύνολο των αναγκών τους.

Οι βασικοί λόγοι για την ύπαρξη του κύριου οικονομικού προβλήματος είναι η έλλειψη ή στενότητα των παραγωγικών συντελεστών και η περιορισμένη τεχνολογία (τεχνογνωσία). Το κύριο οικονομικό πρόβλημα είναι άλυτο για τον άνθρωπο και χαρακτηρίζει την κάθε κοινωνία, άσχετα από το επίπεδο οικονομικής της ανάπτυξης. Οι άνθρωποι για να αμβλύνουν τις αρνητικές συνέπειες του κύριου οικονομικού προβλήματος, μακροχρόνια, αυξάνουν τις παραγωγικές δυνατότητες της οικονομίας τους είτε με την αύξηση των ποσοτήτων των παραγωγικών συντελεστών, είτε με την βελτίωση της τεχνολογίας παραγωγής των αγαθών, είτε με ένα συνδυασμό των δυο προηγούμενων λύσεων. Βραχυχρόνια, οι άνθρωποι εξ' αιτίας του κύριου οικονομικού προβλήματος υποχρεώνονται να κάνουν επιλογές (α) για το τί θα παραχθεί, (β) για το πως θα παραχθεί, (γ) για ποιόν παράγεται, και (δ) πως θα αναπτυχθεί η οικονομία.

## Παραπομπές


*
Ελαστικότητα ζήτησης ως προς την τιμή

Η **ελαστικότητα ζήτησης ως προς την τιμή** (), επίσης γνωστή ως Ed, μετράει τον λόγο της ποσοστιαίας μεταβολής της ζητούμενης ποσότητας ενός αγαθού προς την ποσοσταία μεταβολή της τιμής του.

## Ορισμός
Εάν συμβολίσουμε με (Δ*Q*%) την ποσοστιαία μεταβολή της ζητούμενης ποσότητας και με (Δ*Ρ*%) την ποσοστιαία μεταβολή της τιμής, η ελαστικότητα ζήτησης ως προς την τιμή (*E<sub>d</sub>*) υπολογίζεται από τον τύπο:

E_d = \left ( \frac {\Delta Q \%} {\Delta P \%} \right ) 100 

## Παραπομπές


Κατηγορία:Μικροοικονομική
Πρωτάθλημα Χόκεϊ επί πάγου Πολωνίας

Το **Πρωτάθλημα [[χόκεϊ επί πάγου]] Πολωνίας** (Πολωνικά: *Ekstraklasa*) αποτελεί την κορυφαία διοργάνωση στην Πολωνία και διοργανώνεται από την Πολωνική Ομοσπονδία Χόκεϊ επί Πάγου (*Polski Związek Hokeja na Lodzie, PZHL*). Τους περισσότερους τίτλους κατέχει η Ποντχάλε Νόβι Ταργκ η οποία έχει κατακτήσει 19 πρωταθλήματα και ακολουθεί η Ούνια Οσβιέτσιμ με 8. Το πρωτάθλημα ξεκίνησε τη σεζόν 1955-56 και έγινε επαγγελματικό το 1999. Αποτελείται από 8 ομάδες και διαρκεί από τον Σεπτέμβριο μέχρι το Μάρτιο. Την περίοδο 2010-11 πρωταθλήτρια ανακηρύχθηκε η Κρακόβια Κρακοβίας.

## Πρωταθλήματα

## Σύνολο τίτλων

## Εξωτερικοί Σύνδεσμοι
*Επίσημη ιστοσελίδα της Πολωνικής Ομοσπονδίας Χόκεϊ επί Πάγου 
*Πληροφορίες στο hockeyarenas.net

Πολωνια
Χοκει
Κερασώνα Καστοριάς

Η **Κερασώνα** είναι ορεινός οικισμός 2 κατοίκων (απογραφή 2011), σε υψόμετρο 850μ του νομού Καστοριάς. Βρίσκεται στο νότιο άκρο του νομού, στα όρια με το νομό Κοζάνης, στον οποίο ανήκε έως το 1974. Υπαγεται διοικητικά στο Δήμος Άργους Ορεστικού.

## Διοικητικές μεταβολές
*31 Δεκεμβρίου 1918 : ο οικισμός Λούτσιστα (Κερασώνα) προσαρτάται στην Κοινότητα Σκαλοχωρίου ή Τσουκαλοχωρίου.

*30 Αυγούστου 1927 : Ο οικισμός Λούτσιστα μετονομάζεται σε Κερασώνα λόγω πολλών δένδρων κερασιάς.

*10 Φεβρουαρίου 1933 : Ο οικισμός Κερασώνα αποσπάται από την Κοινότητα Σκαλοχωρίου ή Τσουκαλοχωρίου και προσαρτάται στην Κοινότητα Σπήλιου.

## Παραπομπές


## Εξωτερικοί σύνδεσμοι
*Φωτογραφίες, χάρτης από το Panoramio

Κατηγορία:Χωριά της περιφερειακής ενότητας Καστοριάς
Κατηγορία:Δήμος Ορεστίδος